Diari Oficial de la Generalitat Valenciana


Sumari del DOGV 3479, del 22-04-1999 (1999/3490)

ORDRE de 14 d'abril de 1999, de la Conselleria d'Ocupació, Indústria i Comerç, per la qual es regulen ajudes en l'àmbit dels plans territorialitzats de foment de l'ocupació per a l'exercici 1999.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3479

Data del DOGV
:   22-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3490


Data del document
:   14-04-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * lluita contra l'atur
    * creació d'ocupació
    * ajuda a l'ocupació
    * ajuda pública

ORDRE de 14 d'abril de 1999, de la Conselleria d'Ocupació, Indústria i Comerç, per la qual es regulen ajudes en l'àmbit dels plans territorialitzats de foment de l'ocupació per a l'exercici 1999. [1999/X3490]
  
Dins dels programes de foment d'ocupació que desenrotlla la Conselleria d'Ocupació, Indústria i Comerç, els plans territorialitzats de Foment d'Ocupació es perfilen com el model idoni d'actuació mitjançant plans integrats d'àmbit territorial sobre comarques i municipis afectats per circumstàncies que denoten una situació econòmica desfavorable com ara: una baixa renda familiar disponible, una situació regressiva de la població o una taxa d'atur estimada superior a la mitjana de la província. Amb esta convocatòria, la Conselleria d'Ocupació, Indústria i Comerç, d'acord amb les consignacions pressupostàries destinades a esta finalitat, pretén continuar potenciant la creació de noves microempreses, i també la contractació estable que realitzen empreses radicades en les zones que necessiten una especial acció de foment de l'ocupació.
  
Per això, i fent ús de les facultats atribuïdes pels articles 35 de la Llei 5/1983, de 30 de desembre, i 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1. Objecte i àmbit
  
1. L'objecte de la present ordre és la fixació de la quantia de les ajudes per a les accions que es determinen en els articles 26, 1. A), B) i C), i 29 de l'Ordre d'esta Conselleria de 26 de novembre de 1998, per la qual es regulen diverses mesures de foment d'ocupació per a l'exercici de 1999, i en l'article 2,1 a) de l'Ordre de la mateixa data per la qual es regula el Programa d'Ajudes de Foment a l'Ocupació Autònom per a l'exercici de 1999, en el cas que l'acció susceptible de subvenció tinga lloc en les comarques de l'Alt Millars, l'Alt Palància, els Ports, l'Alt Maestrat, el Racó d'Ademús, els Serrans, la Vall d'Aiora i la Canal de Navarrés, d'acord amb les consignacions pressupostàries que a l'efecte establix la Llei de Pressupostos de la Generalitat Valenciana per a 1999.
  
Article 2. Ajudes a les contractacions indefinides
  
El càlcul de la quantia de les ajudes establides en l'article 26.2 de l'Ordre de 26 de novembre de 1998, per la qual es regulen diverses mesures de foment de l'ocupació per a l'exercici 1999, en la redacció que en fa l'Ordre de 19 de gener de 1999, i també en l'article 31 de la mateixa ordre, es referirà a tres anys en lloc de dos, quan la contractació indefinida es concerte per a l'execució en centres de treball ubicats a les comarques indicades en l'article anterior.
  
Article 3. Ajudes a l'ocupació autònoma
  
La renda de subsistència prevista en l'article 2,1 a) de l'Ordre de 26 de novembre de 1998, per la qual es regula el Programa d'Ajudes de Foment a l'Ocupació Autònoma per a l'exercici de 1999, s'incrementarà de 500.000 pessetes a 1.000.000 de pessetes en el cas que l'acció susceptible de subvenció tinga lloc dins de l'àmbit territorial de les comarques assenyalades en l'article anterior, i es mantindrà la mateixa quantia prevista en l'esmentada ordre en allò que es referix a la subvenció financera.
  
Article 4. Règim aplicable
  
En tot allò que no s'ha previst en els articles anteriors, el règim d'ajudes serà el contingut en l'Ordre de 26 de novembre de 1998, per la qual es regulen diverses mesures de foment de l'ocupació, pel que fa a les ajudes a les contractacions indefinides, i en l'Ordre de 26 de novembre de 1998, per la qual es regula el Programa de Foment a l'Ocupació Autònoma, ambdues per a l'exercici 1999.
  
El termini de presentació de sol·licituds per a acollir-se a les ajudes previstes en la present ordre s'iniciarà l'endemà de la seua publicació, i finalitzarà en les mateixes dates que per a cada programa establixen les ordres mencionades en el paràgraf anterior.
  
DISPOSICIÓ ADDICIONAL
  
Per a l'exercici 1999 i de conformitat amb allò que s'ha establit en la Llei 11/1998, de 29 de desembre, de la Generalitat Valenciana, de Pressupostos per a l'exercici 1999, les ajudes previstes en la present ordre es finançaran a càrrec de la secció 11, programa 322.10, Foment de l'Ocupació, línia 403, per un import global de 852.415.834 de pessetes, cofinançades pel Fons Social Europeu.
  
DISPOSICIONS FINALS
  
Primera
  
Es faculta el director general d'Ocupació i Economia Social per a dictar totes les instruccions i circulars necessàries per a l'execució del que s'ha disposat en esta ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 14 d'abril de 1999
  
El conseller d'Ocupació, Indústria i Comerç,
  
DIEGO SUCH PÉREZ